Leë stoele in parlement met duur petrol op agenda | Netwerk24
'Die polisie het speurder gefaal'
Die polisie het nie genoeg gedoen om een van die Kaap se topspeurders, wat Vrydag voor sy huis in 'n sluipmoordaanval vermoor is, te beskerm nie, het die minister van polisie, Bheki Cele, Saterdag gesê.
Valke slyp kloue vir sakeman ná video oor karre
Die flambojante jong sakeman Hamilton Ndlovu, wat in Mei die aandag getrek het toe hy vyf peperduur motors gekoop en daarmee op sosiale media gespog het, het ook onder die Valke se aandag gekom.
'Trans, 'n hartaanval én Covid-19'
Toe die polisie en private ondersoekers Vrydag by 'n Midrandse haarsalon toeslaan om Grant Nelson, 'n vermeende bedrieër, in hegtenis te neem, was hulle reg om 'n man óf 'n vrou in hegtenis te neem.
Tiener-losskakel in Rassie-hulle se groep
Rassie Erasmus het Suid-Afrikaanse ondersteuners 'n blik op die toekoms van Springbok-rugby gegee toe hy die 19-jarige oud-Paul Roos-losskakel Kade Wolhuter, en verskeie ander jonges, in 'n groep van 93 spelers vir die wedstryd tussen die Groen- en die Goudspan ingesluit het.
LeBron vies ná hy nie vereer word
Die Amerikaanse basketbalspeler LeBron James, wat vir die Los Angeles Lakers speel, is erg omgekrap oor die feit dat hy net 16 stemme op hom kon verenig en Giannis Antetokounmpo van die Milwaukee Bucks, vir 'n tweede keer bo hom aangewys is as die waardevolste speler (MWP) in die liga.
Bok-pyn vir Fassi
'n Skouerbesering sal Aphelele Fassi, die opwindende heelagter van die Haaie, van sy groot kans ontneem om vanjaar die Springbok-trui te dra.
Beroepslui kook makliker oor tydens inperking
Die humeure en stresvlakke van beroepslui is nou baie hoër as voor die inperking.
Rekord op rekord vir SA se boere
Dit gaan voortreflik met die landbousektor in Suid-Afrika.
Spookkombuise blaas nuwe lewe in kosbedryf
Die kitskos wat jy deesdae van Uber Eats of Mr D bestel, kom dikwels van 'n kombuis wat jy nog nooit met jou eie oë gesien het nie.
Kruisverhoor: 'Dis nie sommer niks as iemand jou afdreig nie'
Sy laat haar nie afdreig nie, sê die Sygnia-baas, Magda Wierzycka, oor haar geveg met die Instituut vir Rasseverhoudinge (IRV) nadat sy hul vier vrae oor voorgeskrewe bates nie wou antwoord nie.
'n Party uit pas met SA se werklikheid
Om ras bloot te probeer ontken maak geen sin vir enige politieke party in 'n land soos Suid-Afrika nie, skryf Denis Worrall.
SEB knou meeste in SA
Dis tyd om te erken dat 'n rasbehepte samelewing ons nêrens gaan bring nie, skryf Geordin Hill-Lewis.
Die beste resensente
Drie gerespekteerde boekresensente – proff. Willie Burger, Bill Nasson en Hein Willemse – is elk R25 000 ryker nadat hulle Saterdagaand aangewys is as afdelingswenners in die jaarlikse kompetisie vir Afrikaanse boekresensente.
Wenner Theo Kemp: 'Skryf laat my handig voel'
Met sy roman 'Strafjaart' het Theo Kemp die Jan Rabie-Rapport-prys vir debuut- of tweede prosawerke ter waarde van R125 000 gewen.
Vreeslose najaag van 'n skryfskim
Zirk van den Berg het met sy 'klein' novelle 'Ek wens, ek wens' die kykNET-Rapport-fiksieprys van R250?000 én die fliekprys van R125?000 losgeslaan.
Waar hart van vol is
As jy brandewyn wil stook, moet jy kop én stert kan uitmaak, skryf Handré Brand.
Nico van Gijsen: In beheer van jou testament
Ek wil vandag stilstaan by daardie allerbelangrike dokument wat so maklik afgeskeep word: jou testament.
Anél Potgieter: Ria se roly poly
Ek het 'n brief van Wesna Badenhorst van Kimberley ontvang en sy skryf: "Ek geniet jou kosrubriek in Rapport baie. Het jy dalk vir my 'n maklike en vinnige mosselresep? Dis vir mossels wat nie meer in die skulp is nie. Mooi week vir jou.".
Leë stoele in parlement met duur petrol op agenda
Deur Francois Williams 14 Augustus 2018 10:58
Niemand van die departement van energie het Dinsdag opgedaag om die parlement se portefeuljekomitee oor energie soos beplan oor die brandstofprys toe te spreek nie.
Die leë stoele waar Jeff Radebe, minister van energie, en amptenare van die departement van energie, Dinsdag veronderstel was om te sit om die parlement se portefeuljekomitee oor energie en die brandstofprys toe te spreek. Foto: Francois Williams
Fikile Majola, voorsitter van die komitee, het gesê dit is die eerste keer in sy vier jaar in dié rol dat so iets gebeur. Jeff Radebe, minister van energie, het wel verskoning gemaak, want hy woon die beraad van die Suider-Afrikaanse Ontwikkelingsgemeenskap in Windhoek, Namibië, by.
Majola sê die departement het al op Maandag 6 Augustus laat weet dat Radebe dit nie kan bywoon nie, en hulle het gevra of dit in orde is as top-amptenare van die departement die komitee toespreek. Op Vrouedag is Majola egter ingelig dat Radebe graag self die komitee wil toespreek, maar teen daardie stadium kon Majola nie meer die vergadering uitstel nie.
Jeff Radebe, mininster van energie. Foto: Daily Sun
Hy verstaan egter nie waarom die departementele amptenare dan nie die komiteevergadering kon bywoon nie.
Dit kom te midde van brandstofpryse wat die afgelope maande weens stygende oliepryse en 'n verswakkende rand tot rekordvlakke gestyg het.
Die brandstofprys in Gauteng is nou al meer as R16 per liter. Die jongste syfers van die Sentrale Energiefonds wys daar is tans nog 'n gemiddelde oorverhaling van net onder 1c per liter vir September.
Dit impliseer dat motoriste te veel betaal vir brandstof en dat die prys volgende maand verlaag moet word as alle markfaktore stabiel bly.
Maar die syfers net vir Maandag, waarop die rand verder teen die dollar verswak het, wys 'n onderverhaling van soveel as 47c per liter op petrol en 57c per liter op diesel. Dit beteken as dit volgehou word tot 30 Augustus kan petrol met nog 47c verhoog word en die dieselprys met nog 57c.
Gavin Davis, DA-lid van die komitee, sê Radebe het al lank belowe dat hy die publiek oor die brandstofprys wil toespreek, maar hy het nou weer 'n geleentheid laat verbygaan.
Majola het skerp uitgevaar en gesê dit is onaanvaarbaar dat die minister en die departement van energie die parlement boikot. Hy het Radebe gedaag om die komitee se vergadering volgende Dinsdag om 10:00 by te woon.
Majola het die media en die publiek wat die vergadering bygewoon het, om verskoning gevra.
Meer oor: Jeff Radebe | Fikile Majola | Diesel | Olieprys | Sentrale Energiefonds | Olie | Petrolprys | Petrol | Brandstofpryse | Departement Van Energie